سالي عبدالسلام تفاجئ جمهورها وترتدي الحجاب.. شاهد

فاجأت الإعلامية المصرية سالي عبدالسلام جمهورها بنشرها صورة ظهرت فيها نرتدية عبائة فضفاضة، ولفت حجاب على رأسها.

الإعلامية المصرية علقت على الصورة بقولها: “اللى بيتريق عليك هييجى يوم ويتمنى انه كان زيك !!.. بدل ما يركز معاك ويكرهك فى عيشتك يبقى شيطان يسهلك المعصية اكتر و ييأسك من رحمة ربنا! غفور رحيم.. ودود وهاب”.

وأضافت، على حسابها الخاص على موقع “انستجرام”: “أول مرة بعد صلاة الجمعة و درس الدين اخرج بنفس اللبس.. اخر جمعة فى ٢٠١٧ اللهم ارزقنا حبك و حب من يحبك”.

جمهور سالي تغزلوا في شكلها بالحجاب، وتسائلوا إن كانت سترتديه باستمرار أم لا، فقالت: “ربنا يسعد ايامكم ايه الكلام الحلو ده كله.. معروفة الحجاب بيشيل الجمال ويخلينى مش فتنة مش لازم يكون الواحد شكله حلو فيه عشان يعمله.. ده ابتغاء رضا الله من غير نقاش.. بتجملونى انتوا :)) والله حلويين والله”.

وأضافت: “ادعولى بيه بس بلاش يبقى هو اللى بيبين انا متدينة ولا لا! ياما ناس كتير لابسة بس مش صاينة نفسها.. ربنا يهدينا و يسترنا كلنا.. لما انوى ان شاء الله هيحصل.. بس لسه ضعيفة مبخافش من حد الا ربنا ومش هرضى غيره.. ندعى لبعض وعلى فكرة انتوا رزق.. كفاية حلاوتكم دى”.